በአማራ ክልል በ421 ሚሊዮን ብር 200 አዳዲስ የመስኖ ፕሮጀክቶች ግንባታ ሊጀመር ነው፡፡
በአማራ ክልል ከተያዙ 118 ነባር የመስኖ ፕሮጀክቶች 89 በግንባታ ሂደት ላይ እንደሚገኙ የአማራ ክልል ግብርና ቢሮ አስታወቋል፡፡ በክልሉ ከ2010 ዓ.ም ጀምረው በመገንባት ላይ ከሚገኙት 118 ፕሮጀክቶችን 89 እስከ ቀጣይ መጋቢት 30 ይጠናቀቃሉ ተብሏል፡፡ በክልሉ ካሉ የመስኖ ፕሮጀክቶች 29 ደግሞ ተጠናቅቀው አግልግሎት መስጠት መጀመራቸውን በቢሮው የመስኖ መሐንዲስ ኃይሉ እንግዳየሁ ተናግረዋል፡፡ በመጋቢት ወር ይጠናቀቃሉ ተብለው ለተያዙት ፕሮጀክቶች ከ142 ሚሊዮን ብር በላይ በጀት ተመድቦላቸዋል፡፡ ፕሮጀክቶቹ ተጠናቅቀው ወደ ሥራ ሲገቡ 219 ሺህ 274 ሄክታር መሬት ያለማሉ ተብሎ እንደሚጠበቅም አቶ ኃይሉ እንግዳየሁ ተናግረዋል፡፡